Diari Oficial de la Generalitat Valenciana


Sumari del DOGV 7220, del 24-02-2014 (2014/1531)

ORDE 2/2014, de 18 de febrer, de la Conselleria d'Economia, Indústria, Turisme i Ocupació, per la qual es trasllada el Centre Servef d'Ocupació de Quart de Poblet (València) a Manises i es canvia la seua denominació per la de Centre Servef d'Ocupació de Manises (València).
---------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2014/02/18/2/dof/vci/html**

### Dades del document

Número de DOGV
:   7220

Data del DOGV
:   24-02-2014

Secció del DOGV
:   I. DISPOSICIONS GENERALS

Número del document
:   2014/1531


Data del document
:   18-02-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Ordre

Descriptors 

:   * Servei Valencià d'Ocupació i Formació
    * Manises
    * oficina d'ocupació
    * legislació

ORDE 2/2014, de 18 de febrer, de la Conselleria d'Economia, Indústria, Turisme i Ocupació, per la qual es trasllada el Centre Servef d'Ocupació de Quart de Poblet (València) a Manises i es canvia la seua denominació per la de Centre Servef d'Ocupació de Manises (València). [2014/1531]  
El Servici Valencià d'Ocupació i Formació (Servef) du a terme un pla de millora i reforma dels centres Servef d'Ocupació, i els dota d'infraestructures millorades per a adequar-los als requeriments de l'actual sistema públic d'ocupació, pla que al seu torn s'integra en el recentment aprovat pla Estratègia Servef 2020 que marca com un dels seus objectius una redefinició organitzativa i funcional de la xarxa de centres, per a accentuar la seua vocació de prestació de servicis i minimitzar la gestió burocràtica i assistència.  
El Centre Servef d'Ocupació de Quart de Poblet es troba ubicat en un local de 171 metres quadrats arrendat pel Servef, i que a pesar de les diverses reformes que han servit per a fer el local més operatiu, seguix sense reunir les millors condicions d'ús.  
Mitjançant la Resolució de 12 de setembre de 2006, de la Secretaria General del Servef, es va acceptar la transmissió de la titularitat d'una parcel·la municipal de 927,70 metres quadrats de superfície, sítia en el polígon 4 del sector 1, acordada per l'Ajuntament de Manises per a la ubicació d'un centre Servef d'Ocupació. Una vegada acabades les obres de condicionament pertinents, l'immoble es troba en condicions idònies per a iniciar la seua activitat com a centre Servef d'Ocupació.  
En conseqüència, i basant-se en el que disposa l'article 24.4 del Decret 194/2013, de 20 de desembre, del Consell, pel qual s'aprova el Reglament d'Organització i Règim Jurídic del Servici Valencià d'Ocupació i Formació,  
  
  
ORDENE  
  
Article 1. Trasllat y canvi de denominació  
Traslladar el centre Servef d'Ocupació de Quart de Poblet (València), a la seua nova ubicació a Manises, i es canvia la seua denominació per la de Centre Servef d'Ocupació de Manises (València).  
  
Article 2 Habilitació per a dur a terme el trasllat  
S'habilita el director general de Planificació i Servicis del Servef per a realitzar les actuacions que siguen necessàries per a l'oportú trasllat.  
  
  
Disposició final  
  
Única. Entrada en vigor  
La present orde entrarà en vigor l'endemà de ser publicada en el Diari Oficial de la Comunitat Valenciana.  
  
València, 18 de febrer de 2014  
  
El conseller d'Economia, Indústria, Turisme i Ocupació,  
MÁXIMO BUCH TORRALVA


Còpia Permalink ELI